**Olaines Sporta centra nometne bērniem**

**NOLIKUMS**

Olainē

2024.gada 5.jūnijā

**NOMETNES ORGANIZĒTĀJS** - Olaines novada pašvaldības iestāde „Olaines Sporta centrs”, PVN reģ. Nr. LV90009232498, juridiskā adrese: Stadiona iela 2, Olaine, LV-2114 un Biedrība “PK Olaine”, Reģ.Nr. 40008321037, juridiskā adrese: Dzeņu iela 1 – 75, Rīga.

**NOMETNES VADĪTĀJI –** Biedrība “CF Olaine, Reģ. Nr. 40008280082, juridiskā adrese: Zemgales iela 30 – 16, Olaine, LV-2114.

**DALĪBNIEKI –** 20 Olaines novada iedzīvotāji vecumā no 7 līdz 13 gadiem, kuru likumīgais pārstāvis noslēdzis līgumu ar NOMETNES ORGANIZĒTĀJU par dalību nometnē.

**MĒRĶIS** – Aktīva un veselīga dzīves veida popularizēšana bērnu vidū, radīt interesi par sportiskām aktivitātēm, ieskats “Olaines Sporta centra” organizētajos pulciņos.

**DALĪBAS MAKSA** – 75,00 EUR (septiņdesmit pieci eiro 00 centu).

**LAIKS** - 15.07.2024 - 19.07.2024

**VIETA** – Olaine un tās apkārtne, Jūrmala.

**1. DALĪBNIEKA VECĀKU vai AIZBILŅU/AUDŽUVECĀKU** tiesības un pienākumi**:**

* 1. 1.1. Iegūt patiesu un detalizētu informāciju par nometnes sadzīves apstākļiem un nometnes programmu;
	2. 1.2. Sniegt patiesas ziņas par **dalībnieka** veselības stāvokli;
	3. 1.3. Nodrošināt dalībnieku ar nepieciešamajām aizsargpotēm (pret ērču encefalītu, utt.), iesniegt vakcinācijas apliecības kopiju, uzņemties atbildību par dalībnieka veselību un dzīvību, ja vakcinācija nav veikta;
	4. 1.4. Iesniegt nometnes vadītājam primārās aprūpes ārsta izziņu (kura izsniegta ne ātrāk kā 7 dienas pirms nometnes darbības uzsākšanas), kurā norādīts:
* gatavība piedalīties nometnē;
* alerģijas, hroniskās saslimšanas;
* speciālo medikamentu lietošana;
* veiktās vakcinācijas (pošu pases kopija);
* pārbaude uz pedikulozi;
	1. 1.5. Informēt nometnes vadītāju par īpašiem medikamentiem, kas nepieciešami noteiktos gadījumos (alerģija, astma, u.c.), un nodrošināt dalībnieku ar tiem;
	2. 1.6. Informēt nometnes vadītāju par dalībnieka rakstura īpatnībām vai ko īpašu, kas jāņem vērā attiecībā uz bērnu;
	3. 1.7. Nodrošināt dalībnieku ar visu nometnes norisei nepieciešamo personīgo apģērbu un ekipējumu;
	4. 1.8. Samaksāt nometnes dalības maksu EUR 75,00 apmērā **līdz 13.07.2024. Maksājumā obligāti jāuzrāda maksājuma mērķis: *par dalību nometnē; dalībnieka vārds un uzvārds***;
	5. 1.9. Atlīdzināt dalībnieka nodarītos materiālos zaudējumus, kas radušies nometnes laikā tīšas vai neuzmanīgas rīcības rezultātā;
	6. 1.10. Godprātīgi aizpildīt nometnes aptaujas anketu un iesniegt līdz 13.07.2024.

**2. DALĪBNIEKA** tiesības un pienākumi;

* 1. 2.1. Dalībniekam nometnes laikā tiek nodrošināta droša vide, iespēja piedalīties nometnes programmā, veidot attiecības, kas balstītas uz cieņu un izpratni vienam pret otru – gan ar nometnes dalībniekiem, gan vadītājiem;
	2. 2.2. Dalībniekam ir pienākums ievērot visus nometnes iekšējās kārtības un īpašos drošības noteikumus.
	3. **3. NOMETNES ORGANIZĒTĀJA** un darbinieku pienākumi un tiesības;
	4. 3.1. Atbildēt par dalībnieka veselību, drošību un dalībnieku tiesību ievērošanu;
	5. 3.2. Informēt dalībnieka vecākus vai aizbildņus par izmaiņām dalībnieka veselības stāvoklī;
	6. 3.3. Nepieciešamības gadījumā nodrošināt kvalificētu medicīnisko palīdzību;
	7. 3.4. Nodrošināt atbilstošu higiēnas normu ievērošanu un informēt dalībnieka vecākus vai aizbildņus par sadzīves apstākļiem nometnē;
	8. 3.5. Informēt dalībnieka vecākus vai aizbildņus par nometnes saturu un tās dienas kārtību;
	9. 3.6. Īstenot nometnes programmu;
	10. 3.7. Atļaut dalībnieka vecākiem vai aizbildņiem apciemot dalībniekus nometnes laikā, iepriekš saskaņojot savu ierašanās laiku ar nometnes vadītāju;
	11. 3.8. Nometnes vadītāji ir tiesīgi aizrādīt nometnes dalībniekam, ja viņš/viņa pārkāpj kādu no iekšējās kārtības noteikumiem. Sevišķi smagu pārkāpumu gadījumā nometnes dalībnieks var tikt izslēgts no nometnes, par to paziņojot vecākiem, kas nodrošina dalībnieka izņemšanu no nometnes. Šādā gadījumā nometnes dalībnieka dalības maksa netiek atmaksāta.
	12. **4. NOMETNES DALĪBNIEKA** pienākumi;
	13. 4.1. Pildīt nometnes Obligātos iekšējās kārtības noteikumus:

4.1.1. Bez atļaujas nedrīkst pamest nometnes teritoriju;

* 1. 4.1.2. Bez atļaujas un pieaugušo klātbūtnes nedrīkst iet peldēties un iet ūdenī;
	2. 4.1.3. Nedrīkst lietot apreibinošas vielas un smēķēt;
	3. 4.1.4. Nedrīkst aizskart citus dalībniekus un darbiniekus.
	4. 4.1.5. Par papildu noteikumiem dalībnieki kopā ar darbiniekiem vienojas nometnes sākumā.
	5. 4.1.6. Ja nometnes dalībniekam kāda iemesla dēļ jāatstāj nometne, dalības maksa netiek atmaksāta;
	6. 4.1.7. Nometnes vadītājs neatbild par sekām, kas radušās nometnes dalībniekam, pārkāpjot iekšējās kārtības un īpašos drošības noteikumus;
	7. 4.1.8. Nometnes vadītājs drīkst ierobežot dalībnieku mobilo telefonu lietošanas laiku, lai to lietošana netraucētu nometnes gaitu.

G.Kalniņš

Kalnins.gat@gmail.com